| *Aplothorax burchelli* |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Coleoptera |
| Suborde: | Adephaga |
| Familia: | Carabidae |
| Subfamilia: | Carabinae |
| Tribo: | Carabini |
| Xénero: | ***Aplothorax***Waterhouse, 1841 |
| Especie: | ***A. burchelli*** |

 |
| Nome binomial |
| ***Aplothorax burchelli***Waterhouse, 1841 |

***Aplothorax burchelli*** é unha especie de insecto coleóptero da suborde dos adéfagos, familia dos Carábidos, subfamilia dos carabinos e tribo dos carabinos.

É o único membro do xénero monotípico *Aplothorax*.

É, ou era, endémico da illa de Santa Helena, no Atlántico sur. Crese que *Aplothorax burchelli* descende de escaravellos terrestres surafricanos que chegaron a Santa Helena no Plioceno.

Taxonomía
---------

### Descrición

Taanto o xénero como a especie foron descritas en 1841 polo naturalista inglés George Robert Waterhouse. (Ver a páxina).

### Etimoloxías

O nome científico do xénero, *Aplotorax*, está formado polos elementos *aplo-*, derivado do grego antigo ἁπλόος *haplóos*, "simple", "sinxelo", e o termo do latín científico *thorax*, "tórax". Literalmente, "de tórax simple".

O epíteto específico, *burchelli*, e unha homenaxe que Waterhouse lle fixo ao seu compatriota o naturalista, ilustrador e explorador William John Burchell.

### Nota taxonómica

Sota e colaboradores investigaron a orixe deste escaravello terrestre xigante, posibelmente extinguido da illa de Santa Helena no Atlántico Sur. A especie situose inicialmente na subtribo *Calosomina* (= xénero *Calosoma*) da subfamilia dos carabinos, pero esta proposta foi cuestionada debido á súa eclusiva morfoloxía externa e xenital. Realizaron unha análise filoxenética de secuencias de do xenoma mitocondrial utilizando exemplares históricos de *A. burchelli* e mostras de especies representativas dos carabinos. (Resume).

Características
---------------

*Aplothorax burchelli* alcanzaba unha lonxitude de 29 a 38 mm. Non podía voar. A especie mostra similitudes cos escaravellos do xénero *Carabus*, dos que se diferenciab principalmente pola forma do pronoto, liso e curvo. A cabeza era grande e case tan ancha coma o pronoto. O escaravello era completamente negro. As antenas estaban engrosadas no medio e alongadas no terceiro segmento. As mandíbulas eran curtas e resistentes. As ás, semicilíndricas, eran planas e arredondadas na base. As patas eran longas, co pé anterior do macho non estendido.[]

Especie extinguida?
-------------------

Despois de que Thomas Vernon Wollaston buscase en balde a especie en 1875-76, considerouse extinta durante moito tempo, até que foi redescuberta, incluídas as larvas, en 1965-66 e 1967. Porén, ao buscala de novo en 1988 e 1993, non se atoparon máis exemplares.[]

Notas
-----

1. 1 2  *Aplothorax burchellii* G.R.Waterhouse, 1842 no GBIF.
2. ↑  "*Aplothorax* Waterhouse, 1841". *Carabidae of the World*. 2011. Arquivado dende o orixinal o 4 de abril de 2012. Consultado o 24 de abril de 2021.
3. ↑  Waterhouse, G. R. 1842, p. 207.
4. ↑  haplo- no *Online Etymlogy Dictionary*.
5. ↑  hapl- no *Merriam-Webster Dictionary*
6. ↑  Teiji Sota, Michio Hori, Clarke Scholtz, Gayane Karagyan, Hong-Bin Liang, Hiroshi Ikeda & Yasuoki Takami (2020): "The origin of the giant ground beetle *Aplothorax burchelli* on St Helena Island". *Biological Journal of the Linnean Society* **131** (1): 50–60.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Aplothorax burchelli*** |

|  |  |
| --- | --- |
|  | Wikispecies posúe unha páxina sobre:  ***Aplothorax burchelli*** |

### Bibliografía

* Lorenz, W. (2018): *CarabCat: Global database of ground beetles* (versión outubro de 2017). En: Roskov Y. *et al*. Species 2000 & ITIS Catalogue of Life.
* Oldfield, S. (comp.) & D. Procter & L. V. Fleming, eds. (199):  *Biodiversity: the UK Overseas Territories*. Peterborough, Cambridgeshire, Inglaterra, UK: Joint Nature Conservation Committee. ISBN 1-86107-502-2.
* Waterhouse, G. R. (1842): "Description of a Sub-Genus of Coleopterous Insects, closely allied to the Genus *Carabus*". *Transactions of the Royal Entomological Society of London* **3**: 207–209.

### Outros artigos

* Carábidos
* Carabinos
* Carabini

### Ligazóns externas

* *Aplothorax* en Index to Organism Names (ION).
* NZ Nomenclator Zoologicus.

|  |  |
| --- | --- |
| Identificadores taxonómicos | 
* GBIF: 7685564
* IRMNG: 11580527
* NCBI: 2817015

 |